***„Minden dolgotok szeretetben menjen végbe!” 1Kor 16,14***

**KÖZLEMÉNY**

**a Szentendrei Evangélikus Zenei Óvoda  
2025/2026. nevelési évére történő jelentkezésről**

***A Szentendrei Evangélikus Egyházközség,*** *mint a Szentendrei Evangélikus Zenei Óvoda (2000 Szentendre Pannónia u. 40.) fenntartója, „A nevelési-oktatási intézmények működéséről és a köznevelési intézmények névhasználatáról” szóló 20/2012. (VIII. 31.) EMMI rendelet 20.§ (1) bekezdése alapján, az alábbi közleményt teszi közzé:*

Szeretettel várjuk óvodánkba azoknak az evangélikus és nem evangélikus családoknak a jelentkezését, akik azonosulni tudnak hitvallásunkkal, értékrendünkkel, és akiknek a gyermeke aug. 31-ig betölti a 3. életévét.

**A 2025/2026. nevelési évre** **a jelentkezés szabályai a következők:**

**A jelentkezés az óvodába történő SZÁNDÉKNYILATKOZAT leadásával 2025. március 15-ig folyamatos.***Szándéknyilatkozat– letölthető a http://evangelikusovi.hu oldalról vagy az óvodában kérhető.*

**NYÍLT NAPOK**

**2025. február 18-19-én** délelőtt 9 -11:30 óráig nyílt napot tartunk a Szentendrei Evangélikus Zenei Óvodában (2000 Szentendre, Pannónia u. 40.).

**2025.** **február 23-án** (vasárnap) délután **16 órakor Gyermek-istentiszteletet tartunk**, ahol mélyebb bepillantást nyerhetnek óvodásaink lelki életébe.   
*Helye: szentendrei evangélikus templom (2000 Szentendre, Luther tér 1.)*

Mindkét eseményre szeretettel várjuk leendő családjainkat.

Készítettünk egy tájékoztató videót is óvodánkról az érdeklődők számára, amely a honlapunkon megtekinthető. [www.evangelikusovi.hu](http://www.evangelikusovi.hu)

**A FELVÉTELHEZ SZÜKSÉGES SZEMÉLYES BESZÉLGETÉSEK DŐPONTJAI:**

*Az időpont-egyeztetésre március 15. után lesz lehetőség, Sántáné Koch Erika óvodatitkár keresni fogja a jelentkezőket telefonon T: 20/391-65-40*

***A beszélgetésre édesanyát, édesapát és a gyermekeket is várjuk!***

**DÖNTÉS AZ ÓVODAI FELVÉTEL TÁRGYÁBAN, JOGORVOSLAT**

Az óvoda vezetője az óvodai felvételi, átvételi kérelemnek helyt adó döntését írásos értesítés, a kérelem elutasítására vonatkozó döntését határozati formában közli a szülővel.

**Az óvodai felvétel tárgyában meghozott döntés közlésének határideje:  
2025. április 11. péntek**

A felvételi kérelem elutasítása esetén hozott határozat ellen, a szülő az intézmény fenntartó képviselőjének – Horváth-Hegyi Olivér lelkésznek – címzett, de az óvoda vezetőjének, Gallai Tamásnak átadott, írásba foglalt jogorvoslati kérelmet nyújthat be. A fenntartó a jogorvoslati kérelmet elbírálja és megteszi a szükséges intézkedést. A jogorvoslati kérelem benyújtásának határideje a felvételi kérelem elutasításáról szóló határozat kézhezvételét követő 15 nap.

**ÓVODAI BEIRATKOZÁS**

**2025. május 13. kedd 8:00-17:00-ig, május 14. szerda 8:00-16:00-ig.**

Helye: Szentendrei Evangélikus Zenei Óvoda, 2000 Szentendre, Pannónia u. 40.

**KÖTELEZŐ dokumentumok:** a gyermek személyazonosítására alkalmas, a gyermek nevére kiállított személyi azonosítót és lakcímet igazoló hatósági igazolvány (lakcímkártya) /fénymásolat/ gyermek Születési Anyakönyvi kivonata /fénymásolat/, gyermek TAJ kártyája /fénymásolat/

**Nem kötelező dokumentumok:** keresztelői emléklap, keresztlevél, vagy keresztelési igazolás, szakértői vélemény – ha a gyermek hallásfogyatékos vagy beszédfogyatékos, és a szakértői bizottság hozzánk irányította, és/vagy rendszeres gyermekvédelmi támogatásról határozat.

**PÓTJELENTKEZÉS, PÓTBEIRATKOZÁS**

2025. augusztus 31-ig folyamatos.  
További információ kérhető a 20/391 65 40 telefonszámon, vagy a  
[zeneovi@lutheran.hu](mailto:zeneovi@lutheran.hu) e-mail címen.

**ERŐS VÁR A MI ISTENÜNK!**

Szentendre, 2025. január 15.

a fenntartó nevében: Horváth-Hegyi Olivér  
 parókus lelkész